《金馀元遗山来拜祖庭有纪行十首遂倚歌之先后殊时感慨一也 和元遗山八首》
元代·王奕

荒荒望鲁甸，姬孔庙粼粼。允祚五十代，颜孟东西邻。

旁求侍坐五，草莽迷城闉。岂应发肤体，竟此成湮沦。

铿尔续道韵，垂此天伦亲。犁锄供子职，犹裕耕凿民。

可能百世祀，不庙三省身。亦必有坛壝，尚稽廓荆榛。

五贤配西序，馀沥波杨荀。肥马视轻服，此景良清新。

微言苟不及，往迹亦易陈。安得沂水上，菊泉荐斯人。

作者简介：王奕（生卒年不详），字伯敬，号斗山，玉山（今属江西）人。生于南宋，入元后曾出任玉山县儒学教谕。与谢枋得等南宋遗民交往密切，诗文中不乏以遗民自居的文句，所以《宋诗纪事》将他列入书中。清乾隆年间编《四库全书》，因王奕《玉窗如庵记》末署“岁癸巳二月朔，前奉旨特补玉山儒学教谕王奕伯敬谨撰并书”，认为“癸巳为至元三十年（1293），然则奕食元禄久矣，迹其出处，与仇远、白珽相类。”（《四库全书总目》卷一六六）改题元人。代表作品有《酹江月》、《摸鱼儿》和《沁园春》等。